laion/Wikipedia-Exotic huggingface dataset:
Tiit Koitnurm

Tiit Koitnurm (sündinud 21. jaanuaril 1949 Tallinnas) on eesti jalgrattur, treener ja sporditegelane. Ta lõpetas 1968. aastal Tallinna 2. Keskkooli ja 1972. aastal Tallinna Pedagoogilise Instituudi (TPedI) kehakultuuriteaduskonna. Koitnurm alustas jalgrattasporditreeninguid Dünamos Toomas Puusepa juhendamisel. Ta tuli 1966. aastal maanteesõidus Eesti koolinoorte meistriks, oli aastatel 1971–1972 Pirita Velodroomil treener, 1973–1992 ENSV Spordikomitee ja koondise Eesti Sport vanemtreener, NL-i koondvõistkonna ja Riia ASK treener ENSV-s ning 1989–1992 Eesti Jalgratturite Liidu peasekretär. Koitnurm arendas TPedI-s velopalli, oli Hawaii Expressi terviseringi peakorraldaja, Pirita Jalgratturite Klubi asutaja (2000–2013 juhatuse liige), kohtunik (1992 rahvuslik B-kategooria), avaldas kirjutisi ajakirjanduses, töötas 1993–2013 OÜ Thore müügijuhina. Tema tütar on purjetaja Marilyn Koitnurm. "ESBL". www.esbl.ee. Vaadatud 13. juulil 2024.
Tarvo Ploom

Tarvo Ploom (sündinud 23. augustil 1950 Tallinnas) on eesti motosportlane. Ta lõpetas 1968. aastal Tallinna 2. Keskkooli. Ploom hakkas mootorisporti harrastama 1967. aastal Kalevi AMK-s Richard Lauri juhendamisel, sai 1968. aastal ringrajasõidus noorte 50 cm3 klassis Nõukogude Liidu meistrivõistlustelt 2. koha, tuli ringrajasõidus (noorte 50 cm3) ja talimotokrossis (noorte 125 cm3) Eesti meistriks ning võitis Kalevi suursõidu (noorte 50 cm3). Ta oli aastatel 1996–2023 OÜ Ploomid juhataja. 1973 NSV Liidu meistersportlane Tema isa oli motosportlane Valdur Ploom. "ESBL". esbl.ee. Vaadatud 13. juulil 2024.
Mati Tabur

Mati Tabur (5. juuni 1949 Tallinn – 10. jaanuar 2023) on eesti jalgrattur, jalgrattatreener, spordipedagoog ja -tegelane. Ta lõpetas 1968. aastal Tallinna 2. Keskkooli ja 1975. aastal Tallinna Pedagoogilise Instituudi kehakultuuriteaduskonna. Tabur harrastas jalgrattasporti Tallinna Dünamos, tema esimene treener oli Toomas Puusepp. Ta tuli 1966. aastal rattakrossis Eesti juunioride meistriks, sai aastatel 1970–1971 Eesti meistrivõistlustel krossisõidu hõbe- ja 1972 trekisõidus pronksmedali, töötas treenerina Tallinna Tööjõureservides, Kalevis ja Tallinna Spordiinternaatkoolis, oli Eesti trekikoondise sprinterite treener, aastatel 1992–1994 Eesti Jalgratturite Liidu juhatuse liige, tegi kaastööd Spordilehele. Tema õpilaste seas on Urmo Valter, Andrus Rikkas, Oleg Ljadov. Taburil oli aastatel 1996–2003 ettevõte Mati Taburi Alpipuhkus, töötas 2006. aastast Kiili Gümnaasiumis kehalise kasvatuse õpetajana ja oli Kiili spordihoone juhataja. "ESBL". www.esbl.ee. Vaadatud 13. juulil 2024. "Spordileht 22 juuni 1973 — DIGAR Eesti artiklid". dea.digar.ee. Vaadatud 13. juulil 2024. "Meie seast lahkus endine jalgrattur ja treener Mati Tabur". www.ejl.ee (inglise). Vaadatud 13. juulil 2024. "KUULA | Trekisprint, Liidu juunioride koondis, Jalta 4. keskkool, unustamatu medalivõit ja palju muud". Delfi Sport. Vaadatud 13. juulil 2024. "Oleg Ljadov: „Luurele läheksin ainult Imre Arakaga!"". Eesti Ekspress. Vaadatud 13. juulil 2024. "Harju Elu 20 jaanuar 2023 — DIGAR Eesti artiklid". dea.digar.ee. Vaadatud 13. juulil 2024. "Kiili Leht 26 jaanuar 2006 — DIGAR Eesti artiklid". dea.digar.ee. Vaadatud 13. juulil 2024. "Sõnumileht : SL 9 august 1996 — DIGAR Eesti artiklid". dea.digar.ee. Vaadatud 13. juulil 2024.
Liis Veltmann

Liis Veltmann (sündinud 7. juunil 1950) on eesti filmitegelane ja ettevõtja, Pagari-Liisu asutaja. Ta lõpetas 1968. aastal Tallinna 2. Keskkooli ja õppis Tartu Riiklikus Ülikoolis. Veltmann töötas aastatel 1969–1993 Tallinnfilmis (1985–1990 kroonikaosakonna juhataja), olles toimetaja, produtsent ja direktor. Veltmann kohtus nõukogude aja lõpus Lääne-Saksamaa kondiitriga, mille järel otsustas ta Tallinnfilmi endistes ruumides enda pagaritöökoja avada (tooteid müüdi kohvikule Hõbekass), millest kasvas välja 1992. aasta veebruaris asutatud pereettevõte Pagari-Liisu OÜ aadressil Vana-Veerenni 7. Veltmann on tulnud Eesti seeniorite meistriks golfis. "Stuudio Tallinnfilm kroonikaosakonna juhataja Liis Veltmann". "Liis Veltmann - Eesti filmi andmebaas". www.efis.ee. Vaadatud 14. juulil 2024. Karnau, Andrus (15. märts 2012). "Haapsalu salli raamatu kirjastajad said tunnustust". Lääne Elu. Vaadatud 13. juulil 2024. Online, W. S. I. (18. mai 2023). "Coffee and Pastry – The bakeries of Tallinn - The Baltic Guide Online". balticguide.ee (Ameerika inglise). Vaadatud 13. juulil 2024. "ÕL VIDEO | HAPU KIRSS TORDIL: üüratute elektriarvete tõttu sattus ohtu legendaarne kondiitriäri. „See on ellujäämiskursus – veel ei tahaks alla anda!"". digileht.ohtuleht.ee. Vaadatud 13. juulil 2024. "Golfis selgus kaheksa Eesti meistrit". Delfi Sport. Vaadatud 13. juulil 2024. https://www.imdb.com/name/nm11446379/?language=it-it https://www.pagariliisu.ee/meist/
Anne Metsis (õpetaja)

Anne Metsis (1973. aastani Anne Aav; sündinud 16. oktoobril 1949 Kehras) on eesti spordipedagoog. Ta lõpetas 1968. aastal Tallinna 2. Keskkooli ja 1973. aastal Tallinna Pedagoogilise Instituudi kehakultuuriteaduskonna. Metsist innustas sportima õpetaja Aino Issak. Ta harrastas Nõmme Spordiklubis Kiira Auliku ja ETKVL Tallinna Spordiklubis Ülo Laumetsa juhendamisel korvpalli, võitis medaleid aastatel 1968–1976 Jõu meistrivõistlustel ja sai 1991, 1999 ja 2002 veteranide maailmamängudel kuld-, 2011 hõbe- ja 1998 pronksmedali. Metsis on 1972. aastast kehalise kasvatuse õpetaja (1997. aastast vanemõpetaja) Tallinna Nõmme Gümnaasiumis, ta on tegutsenud Tallinna kehalise kasvatuse ainekomisjonis, osalenud kooli kehalise kasvatuse õppekava koostamises (1985), korraldanud Tallinna koolinoorte suusameistrivõistlusi (1982–1989) ja Nõmme linnaosa koolidevahelisi võistlusi, 2014. aastast harrastanud golfi. Tema vend oli näitleja Tõnu Aav. "ESBL". www.esbl.ee. Vaadatud 14. juulil 2024. https://ajakirigolf.ee/taispikk-lugu-golfiring-koos-anne-metsisega/
Milvi Kuivkaev

Milvi Kuivkaev (1972. aastani Milvi Mauer; sündinud 19. detsembril 1949 Kilingi-Nõmmel) on eesti lauatennisist ja lauatennisetreener. Ta lõpetas 1968. aastal Tallinna 2. Keskkooli ja 1974. aastal Tallinna Polütehnilise Instituudi majandusteaduskonna. Kuivkaev hakkas sportima 1963. aastal Maardu Keskkoolis õpetaja Leo Repponeni juhendamisel. Ta hakkas lauatennisega tegelema 1964. aastal (treenerid Raimond Sepp, Irina-Irene Saar ja Jaan Härms), võitis aastatel 1966–1986 Eesti meistrivõistlustel 5 kuld- (sh 2 üksikmängus), 2 hõbe- ja 12 pronksmedalit ning 1992 veteranide MM-il ja 1995 EM-il paarismängus pronksmedali. Kuivkaev töötas aastatel 1974–1985 Eesti Maanteeprojektis vanemökonomistina ja 1985. aastast Tallinna Kalevi tennisekoolis õppealajuhataja ja lauatennisetreenerina, oli 1980–1992 Eesti koondnaiskonna treener, kuulus Eesti Lauatenniseliidu treenerite nõukokku, on 2001. aastast OÜ Milvesta juhatuse liige. 1976 NSV Liidu meistersportlane "ESBL". www.esbl.ee. Vaadatud 14. juulil 2024.
Kimäär

Kimäär (vanakreeka chimaira 'kits') on vanakreeka mütoloogias olend, kes Hesiodose järgi on "eestpoolt lõvi, tagantpoolt madu, keskelt kits". Kimäär pole tingimata pandud kokku lõvi peast, mao sabast ja kitse kerest. Kimääri kirjeldatakse näiteks ka kahepealisena, kusjuures eespool on lõvi pea, keskel aga kitsepea, mis sülgab tuld. Kreeka mütoloogias tappis kimääri Pegasose abiga müütiline kangelane Bellerophontes. Tihti nimetatakse kimääriks ka mis tahes veidratest komponentidest kokku pandud soerdit või asja, sealhulgas kujutlust millestki, mida tegelikult ei eksisteeri. Kimääriks nimetatakse ka inimest, kellel on mitme inimese geenid (näiteks lapsel on ema poolt päritud nii ema kui ka ema venna geenid), kusjuures eri elundites domineerivad erinevad geenid. Pole teada, kui suur on kimääride osatähtsus inimeste seas, kimääriks olemise saab kindlaks teha vaid mitmete geneetiliste testide abil. Hesiodos, Theogonia 323.
Tiina Kompus

Tiina Kompus (1976. aastani Tiina Tõkke; sündinud 12. novembril 1949 Tallinnas) on eesti allveesportlane ja psühholoog. Ta lõpetas 1968. aastal Tallinna 2. Keskkooli hõbemedaliga, 1973. aastal Tartu Riikliku Ülikooli ajaloo-keeleteaduskonna psühholoogiaosakonna ning 2000. aastal psühholoogiamagistrina TÜ sotsiaalteaduskonna. Kompus alustas ujumistreeninguid 1960. aastal Tallinna Mererajooni Spordiklubis Eduard Takkeri juhendamisel, allveesporditreeninguid 1967. aastal Normas Ruudi Sõmera suunamisel, hiljem olid tema treenerid Ott Ernesaks ja Arvet-Imand Kompus. Ta võitis aastatel 1979–1986 EM-il allveeorienteerumises 4 kuld- ja 2 hõbemedalit, tuli aastatel 1975–1982 Nõukogude Liidu meistriks (sh 1975 ja 1981 absoluutseks meistriks), võitis 16 hõbe- ja 7 pronksmedalit ning tuli 1971–1981 27 korda Eesti meistriks (sh 6 korda absoluutseks meistriks), sai 1976. aastal suurmeistriks. Ta võistles aastatel 1971–1981 9 korral NL-i koondises, valiti mitu korda Kalevi parimaks naissportlaseks. Kompus töötas psühholoogina Tallinna Psühhiaatriahaiglas, 2002. aastast tegeleb kliinilise psühholoogia erapraksisega. Ta tegeleb neuropsühholoogia, kliinilise kohtu- ja korrektsioonipsühhholoogiaga, on Eesti Kohtupsühhiaatria ja Kohtupsühholoogia Ühingu juhatuse liige ja Eesti Psühholoogide Liidu liige. 2022 Eesti Punase Risti III klassi teenetemärk Tema õde oli sporditegelane Kersti Gregor, abikaasa on allveesportlane Arvet-Imand Kompus, poeg allveesportlane Rein Kompus. "ESBL". www.esbl.ee. Vaadatud 14. juulil 2024. "Ekkyhing | Kontakt". ekkyhing.eu. Vaadatud 14. juulil 2024. "Kompus, Tiina - Eesti Entsüklopeedia". etbl.teatriliit.ee. Vaadatud 14. juulil 2024. "Eesti Psühholoogide Liit". www.epl.org.ee. Vaadatud 14. juulil 2024.
Tilgu sadam

Tilgu sadam (sadamakood EE TIL) on Harju maakonnas, Harku vallas, Merikülas Suurupi poolsaarel, asuv väikesadam. Tilgu sadamas on neli kaid pikkusega 22 m, 42 m, 36m ja 44 m, sadamateenuseid osutatakse vaid alla 24-meetrise kogupikkusega veesõidukitele. Sadamat haldab MTÜ Tilgu sadama jahtklubi. Tilgu sadam rajati algselt 20. sajandi alguses Peeter Suure Merekindluse rajamisel ja Liiva–Vääna raudtee Sõrve raudteejaamast viis sinna ja Suurupi sadamasse kitsarööpmeline raudteeharu. Harku vald alustas Euroopa Liidu struktuurifondide toel Tilgu sadama laiendamist 2018. aasta suvel ja töö sai valmis 2020. aasta talvel ning 2021. aastast on sadamas ka kohvik ja riietusruumid. Tilgu sadam Tilgu sadam Tilgu sadam - Eesti Sõjaajaloo Andmebaas Tilgu Regatt Tilgu sadam Sadamaregistris. koduleht
Gabriel Attal

Gabriel Attal (sündinud 16. märtsil 1989 Clamartis) on Prantsusmaa poliitik ja alates 9. jaanuarist 2024 Prantsusmaa peaminister. Attal valiti juunis 2017 Rahvuskogu liikmeks. 20. juulist 2023 kuni 9. jaanuarini 2024 oli ta Prantsusmaa haridus- ja noorteminister. Attal on ristitud Vene Õigeusu Kirikus, kuid peab end ateistiks. Ta on homoseksuaal ja ta oli 2017 kuni 2022 kooselus Stéphane Séjournéga.  Gabriel Attal – pildid, videod ja helifailid Wikimedia Commonsis
Juunosidrunipuu

Juunosidrunipuu ehk yuzu (Citrus × junos, jaapani 柚子 või ユズ; /ˈjuːzuː/) on hapu maitsega vilju kandev tsitruseline, mis on pärit Ida-Aasiast.
Donald Trumpi mõrvakatse

Donald Trump, Ameerika Ühendriikide 45. president ja oletatav Vabariiklaste Partei kandidaat 2024. aasta presidendivalimisteks oli mõrvakatse sihtmärk, kui teda tulistati 13. juulil 2024 Pennsylvanias Butleri lähedal toimunud valimiskampaania üritusel. Kuul tabas Trumpi paremasse kõrva, tema taga seisnud toetajatest üks hukkus ja kaks said raskelt haavata. Tulistajaks oli 20-aastane Thomas Matthew Crooks Bethel Parkist Pennsylvaniast. "Trump shot in ear in rally assassination attempt". BBC. 13. juuli 2024. Originaali arhiivikoopia seisuga 13. juuli 2024. Vaadatud 13. juulil 2024. "Trump wounded in assassination attempt. Biden calls it 'sick': Here's what we know". USA Today. 13. juuli 2024. Originaali arhiivikoopia seisuga 14. juuli 2024. Vaadatud 13. juulil 2024. "Australian PM says 'no place for violence in democratic process' after Trump assassination attempt". The Guardian. 13. juuli 2024. Originaali arhiivikoopia seisuga 14. juuli 2024. Vaadatud 13. juulil 2024. "Tulistaja haavas kampaaniaüritusel Donald Trumpi". err.ee. ERR. 14. juuli 2024, 18:01. Originaali arhiivikoopia seisuga 14. juuli 2024. Vaadatud 15. juulil 2024. ""VIDEO Trumpi üritusel kõlasid lasud, USA ekspresident sai viga, laskja ja veel üks inimene hukkus"". Delfi. 14. juuli 2024. Originaali arhiivikoopia seisuga 15. juuli 2024. Vaadatud 14. juulil 2024. "Trumpi tulistaja oli üksildane noormees, keda koolis kiusati" ERR, 15. juuli 2024 "Statement From U.S. Secret Service Director Kimberly Cheatle". secretservice.gov (Ameerika inglise). U.S. Secret Service Media Relations. 15. juuli 2024. Vaadatud 16. juulil 2024. Secret Service personnel on the ground moved quickly during the incident, with our counter sniper team neutralizing the shooter and our agents implementing protective measures to ensure the safety of former president Donald Trump. Abraham, Leanne; Kim, June; Shao, Elena; Shaver, Julie Walton; Singhvi, Anjali; Triebert, Christiaan; Yourish, Karen (13. juuli 2024). "Shooting at a Trump Rally in Pennsylvania: Maps and Photos". The New York Times. ISSN 0362-4331. Originaali arhiivikoopia seisuga 14. juuli 2024. Vaadatud 14. juulil 2024. "Trump injured, rushed from stage after shooter fired on his Pennsylvania rally". NBC News. 13. juuli 2024. Originaali arhiivikoopia seisuga 14. juuli 2024. Vaadatud 14. juulil 2024.
Wesleyani Ülikool

See artikkel räägib ülikoolist Middletownis Connecticuti osariigis Ameerika Ühendriikides. Teiste tähenduste kohta vaata lehekülge Wesleyani Ülikool (täpsustus). Wesleyani Ülikool (inglise keeles Wesleyan University) on eraõiguslik vabade kunstide ülikool, mis asub Middletownis Connecticuti osariigis Ameerika Ühendriikides. Aastal 1831 avatud Wesleyan on tuntud oma tugevate õppekavade, loomingulise ja intellektuaalselt uudishimuliku üliõpilaskonna ning aktiivse ülikoolilinnaku elu poolest. Wesleyani Ülikool asutati 1831. aastal metodisti kiriku poolt ja sai oma nime John Wesley, metodismi rajaja järgi. Esialgu asutati ülikool religioosse õppeasutusena, kuid 19. sajandi lõpuks hakkas see pakkuma laiemat valikut õppekavu ja muutus sekulaarsemaks. Wesleyan oli üks esimesi ülikoole Ameerika Ühendriikides, mis lubas õppima naisi ja vähemusrahvuste esindajaid. Wesleyani Ülikool pakub laia valikut bakalaureuse- ja magistriõppe programme vabade kunstide, teaduste, humanitaarteaduste ja sotsiaalteaduste valdkonnas. Ülikoolil on tugevad programmid bioloogias, kirjanduses, filmikunstis, poliitikas ja muusikas. Wesleyan on tuntud oma interdistsiplinaarse lähenemise poolest haridusele, julgustades üliõpilasi ühendama erinevaid teadusvaldkondi ja uurima oma akadeemilisi huvisid laialdaselt. Wesleyani Ülikooli vilistlaste hulgas on näiteks filmirežissöör ja -produtsent Michael Bay ning filminäitleja Bradley Whitford. As of June, 2023. Wesleyan University Endowment FAQ "Common Data Set 2020-2021" (PDF). Wesleyan University. Vaadatud 22. jaanuaril 2022. "Visual Style Guide, University Communications". Wesleyan University. Originaali arhiivikoopia seisuga 18. oktoober 2020. Vaadatud 28. augustil 2020. "About Wesleyan: University History [Wesleyan University]". 30. märts 2009. Originaali arhiivikoopia seisuga 30. märts 2009. Vaadatud 5. mail 2019. "Connecticut College : News : Centennial video generates excitement". 5. märts 2012. Originaali arhiivikoopia seisuga 5. märts 2012. Vaadatud 5. mail 2019. www.wesleyan.edu
Asenovgrad

Asenovgrad on linn Bulgaaria lõunaosas, Plovdivi piirkonnas, Asenovgradi valla keskus. Asub 19 km Plovdivist lõuna pool. Linna algne nimi oli Stanimaka, 1934. aastal sai tsaar Ivan Asen II järgi praeguse nime. Asenovgrad on tuntud paljude kirikute, kloostrite ja kabelite poolest. Linnast paar kilomeetrit lõuna pool asub Aseni kindlus. Николова, Бистра, Православните църкви през българското Средновековие IX-XIV в., София, 2002 г. Asenovgradi koduleht
Riina Voolpriit

Riina Voolpriit (1972. aastani Riina Sõerde; sündinud 9. novemrbil 1950 Tallinnas) on eesti iluvõimleja ja spordipedagoog ja -tegelane. Ta lõpetas 1969 Tallinna 2. Keskkooli ja 1973. aastal Tartu Riikliku Ülikooli kehakultuuriteaduskonna. Voolpriit alustas treeninguid 6-aastaselt Hilda Preikochi rühmas, meistrijärguni jõudis ema juhendamisel. Ta tuli aastal 1967 iluvõimlemises individuaalselt Eesti noorte meistriks, 1969 rühmakavas Nõukogude Liidu meistriks, 1979 NL-i ametiühingute meistrivõistlustel rühmvõimlemises 2. ja 1977 3. kohale ning 1968 iluvõimlemise rühmakavas 3. kohale, kuulus 12 korda (1966–1972) Eesti koondisse. Voolpriit töötas aastatel 1973–1979 Tallinna Kalinini rajooni LNSK iluvõimlemistreenerina, 1979–1999 Eesti Muusikaakadeemia kehalise kasvatuse lektorina ja 1999–2009 spordimetoodikuna, aastast 1994 spordiklubis Reval Sport tervisevõimlemise treenerina (2004 põhivõimlemises IV tase) ja aastast 2004 Tallinna Kalevis tervisevõimlemise treenerina (6. kutsetase, 2004–2020). Ta on kuulunud Kalevi naisvõimlemiskomisjoni, aastatel 1990–2011 Eesti Võimlemisliidu juhatusse, 2004–2021 Eesti Olümpiakomitee võimlemis- ja aeroobikatreenerite kutsekomisjoni, olnud 1990–2007 rühmvõimlemise tehnilise komisjoni esimees ja 2007–2016 toimkonna liige. Voolpriit on olnud kohtunik (iluvõimlemises 1974 vabariiklik, rühmvõimlemises 2000 rahvusvaheline kategooria), koostanud esinemiskavu, olnud 1991 ja 1996 koolinoorte laulu- ja tantsupeol liikumisrühmade üldjuht, 1987, 1997, 2004 ja 2007 tantsupeo liikumisrühmade koreograaf ja lavastaja, 2002 ja 2009 tantsupeo võimlemisrühmade üldjuht, võimlemispidude “Kalev 100” ja “Kalev 105” pealavastaja ning 2010 Tallinnas Rahvusvahelise Töölisspordiliidu (CSIT) maailmamängude avatseremoonia võimlemispeo pealavastaja assistent. 1967 NSV Liidu meistersportlane 2006 Kalevi auliige Tema isa oli ajakirjanik ja sporditegelane Endel Sõerde, ema iluvõimlemistreener Virge Sõerde, pojad on muusikud Margus ja Urmas Voolpriit. "ESBL". www.esbl.ee. Vaadatud 14. juulil 2024.
Peeter Ülevain

Peeter Ülevain (sündinud 5. detsembril 1950 Tallinnas) on eesti operaator. Ta lõpetas 1969. aastal Tallinna 2. Keskkooli ja õppis aastatel 1976–1982 Üleliidulises Riiklikus Kinematograafia Instituudis. Ülevain töötas Tallinnfilmis aastatel 1969–1998 kroonika- ja dokumentaalfilmide operaatorina, 1998–2008 Eesti Rahvusringhäälingus operaatorina, hiljem tegi operaatorina koostööd mitmete filmitootmisfirmadega. Ta on Eesti Kinoliidu liige 1988. aastast. "Künnimehe väsimus" (1982, operaator) "Lammas all paremas nurgas" (1992, II operaator) "Verised majad" (2013, operaator) "Savisaare protsess" (2016, operaator) Tema isa oli balletitantsija Erich Ülevain, ema balletitantsija Eike Ülevain, abikaasa on laulja Maren Petra Ülevain, tütar tantsija Eike Ülevain. "Peeter Ülevain - Eesti filmi andmebaas". www.efis.ee. Vaadatud 14. juulil 2024. https://www.imdb.com/name/nm1850849/
Peep Sõber

Peep Sõber (sündinud 5. jaanuaril 1951 Tallinnas) on eesti laskur ja treener. Ta lõpetas 1969. aastal Tallinna 2. Keskkooli ja 1974. aastal füüsika- ja astronoomiaõpetajana Tallinna Pedagoogilise Instituudi. Sõber alustas lasketreeninguid 1964. aastal Tallinna Keskrajooni spordiklubis Nikolai Viru juhendamisel, hiljem olid tema treenerid Boris Niineorg ja Jüri Talu. Ta sai Nõukogude Liidu juunioride meistrivõistlustel 1970. aastal vabapüstoliharjutuses individuaalselt 1. ning olümpiakiirlaskmises Eesti meeskonnas 1. ja individuaalselt 2. koha, tuli aastatel 1969–1981 püstoliharjutustes 12 korda individuaalselt (võitis ka 14 hõbe- ja 13 pronksmedalit) ja 1975–1981 2 korda meeskondlikult (võitis ka 2 hõbe- ja 1 pronksmedali) Eesti meistriks, püstitas 1972–1981 7 Eesti rekordit individuaalselt ja 11 meeskondlikult, võistles 1968–1981 Eesti koondises, kuulus Dünamosse. Sõber oli aastatel 1969–1976 Dünamo instruktor ja treener, 1993. aastast kirjastuse Suur Puu direktor. Vabapüstolist 60 lasku 571 (1980, Eesti rekord) Olümpiakiirlaskmine 587 (1972) Revolvrist 30 + 30 lasku 595 (1981, Eesti rekord) Õhupüstolist 40 lasku 391 (1981) 1968 NSV Liidu meistersportlane "ESBL". www.esbl.ee. Vaadatud 14. juulil 2024. "Sõber, Peep - Eesti Entsüklopeedia". etbl.teatriliit.ee. Vaadatud 14. juulil 2024.
Mina, supervaras 4

"Mina, supervaras 4" (inglise keeles "Despicable Me 4") on 2024. aastal valminud Ameerika Ühendriikide animafilm. Filmi režissöör on Chris Renaud, stsenaristid Mike White ja Ken Daurio. Filmi tootjad on Universal Pictures ja Illumination Entertainment. Ametlik koduleht Mina, supervaras 4 andmekogus IMDb (inglise) Eestikeelne treiler YouTube'is
Super Mario Bros. Film

"Super Mario Bros. Film" (inglise keeles "The Super Mario Bros. Movie") on 2023. aastal valminud Ameerika Ühendriikide animafilm. Filmi režissöörid on Aaron Horvath ja Michael Jelenic, stsenarist Matthew Fogel. Filmi toodavad Universal Pictures ja Illumination Entertainment. "Super Mario Bros. Film" ametlik koduleht Super Mario Bros. Film andmekogus IMDb (inglise) "Super Mario Bros. Film" eestikeelne treiler YouTube'is
Pardid!

"Pardid!" (inglise keeles "Migration") on 2023. aastal valminud Ameerika Ühendriikide animafilm. Filmi režissöör on Benjamin Renner, stsenarist Mike White. Filmi tootjad on Universal Pictures ja Illumination Entertainment. Filmi koduleht Pardid! andmekogus IMDb (inglise) Eestikeelne treiler YouTube'is
Tomás Pochettino

Tomás Pochettino (sündinud 1. veebruaril 1996 Rafaelas) on Argentina jalgpallur, kes mängib poolkaitsjana Brasiilia kõrgliigaklubis Fortaleza. Ta alustas klubikarjääri Argentina klubis Boca Juniors. Boca Juniorsi meeskonnas debüteeris ta Argentina kõrgliigas 8. novembril 2015 mängus Rosario Centrali vastu, kuid see jäi tema ainsaks mängijaks Boca Juniorsi põhimeeskonnas. Aastatel 2016–2018 oli ta Boca Juniorist laenul Argentina kõrgliigaklubis Defensa y Justicia. 2018. aasta juulis läks ta laenule samasse liigasse kuuluvasse klubisse Talleres de Córdoba, kellega sõlmis hiljem püsiva lepingu. 2021. aasta veebruaris sõlmis ta lepingu Major League Socceri (MLS) klubiga Austin FC. Ta mängis seal ühe hooaja. 2022. aastal oli ta Austinist laenul Argentina kõrgliigaklubis River Plate. 2023. aasta jaanuaris siirdus ta Fortalezasse. Brasiilia kõrgliigas lõi ta esimese värava 20. mail 2023 mängus América Mineiro vastu. 2023. aastal tuli ta Fortalezaga Ceará osariigi meistriks. Samal aastal jõudis ta Fortalezaga Lõuna-Ameerika klubide tugevuselt teises meistrisarjas Copa Sudamericana finaali, kus kaotati Ecuadori klubile LDU Quito. "Austin FC Signs Argentine Attacking Midfielder Tomás Pochettino to Designated Player Contract". Austin FC. 11. veebruar 2021. Originaali arhiivikoopia seisuga 22. aprill 2021. Vaadatud 11. veebruaril 2021. "Austin FC Transfers Midfielder Tomás Pochettino to Fortaleza | Austin FC". austinfc. T. Pochettino. soccerway.com. Vaadatud 15.7.2024
Anneli Jordahl

Karin Anneli Jordahl (sündinud 28. juunil 1960 Östersundis) on Rootsi kirjanik. Tema viies romaan "Karuküti tütred. Jutustus seitsmest õest" on tõlgitud ka eesti keelde. See on inspireeritud Aleksis Kivi teosest "Seitse venda". "Anneli Jordahl: me ei näe kirjanduses ega filmides naistevahelist vägivalda" ERR kultuur, 15. juuni 2024
Vana-Võromaa muuseumid

Vana-Võromaa muuseumid (Võru Instituudi muuseumiosakond) on nelja Vana-Võromaal asuvat muuseumi koondav asutus. See moodustati 1. jaanuaril 2015 ja kuulub Kultuuriministeeriumi haldusvaldkonda. Asutuse alla kuuluvad Kreutzwaldi Memoriaalmuuseum, Mõniste Talurahvamuuseum, Karilatsi Vabaõhumuuseum ja Vana-Võromaa Kultuurikoda.